stanford-oval/wikipedia huggingface dataset:
אייזיק מאיר דיק
כתביו > מעריכותיו

באורים למדרש רבה ותנחומא, נושא ישן : מדרש, אגדה, פרשנות (באורים על מדרשים), שנת פרסום : מאה י"ט (144 דף)
סדר הגדה של פסח : עם עברי טייטש אויך מיט ניין ציורים ... אויך האבין מיר מוסיף גיווען ... וואונדערלינע ספורים ... מלוקט פון ש"ס אונ מדרשים ..., פרושים ומשלים מהרב המגיד מדובנא ... / כל אלה חוברו ונלקטו ונעתקו על ידי הרב צמח יקיר קאדי [=איזק מאיר די ק], ווילנא, דפוס האלמנה והאחים ראם, תרמ"ח, 1887 (64 עמ')
כתביו > מתרגומיו

משה חיים לוצאטו, מסילת ישרים : ענייני מוסר... / חברו הגאון... מוה' משה חיים לוצאטו : דיזען ספר, האבין מיר אוף עברי דייטש גטען איבר זעצן, תורגם על ידי א"מ דיק, מוציא לאור : וילנא, יוסף ראובן ראם, תרי"ג, 1853 (251 עמ')
הנוך גרה, פלאי ה'... רייזע בעשריבנוג / הענאך גרייע, ווילנא, ראם, 1856 (מתחבר או תורגם חופשי על ידי א.מ. דיק)
גאורג פ. בורן, עווגעניע (חלק שני), מו"ל לא ידוע, מאה י"ט (108 דף)
נתן נטע הנובר ספורי גזרות ת"ח ת"ט  / שכתב ר' נתן נטע הנובר תורגם ליידיש על ידי א"מ דיק, ווילנה?, דפוס ראם?, תרכ'-.
קלונימוס בן קלונימוס, אגרת בעלי חיים : דער וויכוח צוויסן דיא מענטשיין מיט אלע ברואים אונ חיות פון דער וועלט / וואס אים האט פערפאסט אין לשון הקודש החכם ר' קלונימוס הזקן..., ווילנא, יהודה ליב מ"ץ, תרל"ח, 1877 (40 עמ')
פרידריך שילר, דער פארמאסקירטער פראנט / בעארביינט נאך שיללער, מאת אמ"ד, ווילנא, האחים ראם, תרמ"ז, 1886 (104 עמ')
ספר הדרת זקנים או כבוד תורתנו : חבור אריסטיאה על אודות העתקת תורתנו בימי תלמי המלך, / מיר האבען עס איבערגיזעצט אוף ווארשה, י. אלאפין, תר"ס, 1900 (68 עמ')
ספר לכבודו

נחמן מייזל, אייזיק מאיר דיק : < צו זיין 50 סטן יארציט > , ניו יארק, לאה קעסמאן ליטעראטורי פאנד ביים איקוף, 1943
עבודת מחקר

Ayzik-Meyer Dik and the rise of Yiddish popular literatur", by David G. Roskies ;1976 Ann Arbor, Mich. : University Microfilm"
לקריאה נוספת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ר' אייזיק מאיר דיק, בתוך: נחום סוקולוב וישראל חיים זגורודסקי (עורכים), ספר זיכרון לסופרי ישראל החיים אתנו כיום, מערכת "האסיף", ורשה תרמ"ט, עמ' 26–27.
איציק מאנגר, 'אייזיק מאיר דיק', בתוך ספרו דמויות קרובות; תרגם מיידיש אברהם שלונסקי, סיפא - אחרית דבר מאת דב סדן מרחביה 1941.
דב סדן, ספורי אייזיק מאיר דיק : חומר לשעור של דב סדן, האוניברסיטה העברית בירושלים. הפקולטה למדעי הרוח - החוג לספרות יידיש, תשי"ט, 1958.
הערות שוליים

↑  דב סדן, "על המחבר וחיבוריו", בתוך: אייזיק מאיר דיק, ר' שמעיה מברך המועדות, דורות תשכ"ז.
↑  דן מירון, "דימוי העיירה בספרות היהודית", עתון 77, מס' 32–33.
↑  "באורים למדרש בה ותנחומא", פרשנות : אייזיק מאיר דיק,  מעזבונו של אריה ליב הורוביץ, הועבר לספרייה הלאומית על ידי יהודה אפל
↑  אתר הספרייה הלאומית, ערך אייזיק מאיר דיק
| --- | --- |
בקרת זהויות :  NLI: 987007260574505171  PLWABN: 9810594197405606  BnF: cb156200218 (data)  GND: 173079024  ISNI: 0000 0000 7850 033X  LCCN: nr93014676  NLA: 35888474  NTA: 297978217  SUDOC: 128567139  Trove: 1132547  VIAF: 74176650   WorldCat (עם VIAF): 74176650 
אייזיק מאיר דיק בספר השירים היידי אמנטאלאגיע פינף הונדערט יאהר אידישע פאעזיע, 1917 ניו יורק. לחצו על התמונה לדפדוף בספר מעמוד 165
איליה סגלוביץ'

| --- | --- |

 לידה:  13 בספטמבר 1964 ניז'ני נובגורוד, ברה"מ 
 פטירה:  27 ביולי 2013 (בגיל 48) לונדון, הממלכה המאוחדת 
 מדינה:  ברית המועצות, רוסיה 
 מקום קבורה:  בית הקברות טרויקורובסקויה 
 מקום מגורים:  מוסקבה 
 השכלה:  האוניברסיטה הרוסית לחקר גאולוגי (1986)  National School of Physics and Math (1981) 
 iseg.ya.ru
 
איליה ולנטינוביץ' סגלוביץ' (13 בספטמבר 1964, גורקי — 27 ביולי 2013, לונדון) היה מייסד שותף של פורטל האינטרנט ומנוע החיפוש יאנדקס, כמו גם מערכת המידע "הקורפוס הלאומי של השפה הרוסית". היה מתכנת ופעיל חברתי יהודי-רוסי שיחד עם חברו לכיתה, ארקדי וולוז', ניהלו את חברת יאנדקס. נהג לתרום ולהיות פעיל בסיוע ליתומים ולילדים חולים.
קורות חיים

הוא נולד בעיר גורקי (כיום נקראת ניז'ני נובגורוד) שברוסיה הסובייטית. אביו, ולנטין איליץ' סגלוביץ' (נולד ב-1936), היה גיאו-פיזיקאי, חתן פרס ברית המועצות על תגליות בשטחי קזחסטן הסובייטית של אבני כרומיט.
הוא בוגר בית הספר הרפובליקני לפיזיקה ומתמטיקה באלמטי, לאחר מכן למד במוסקבה במכון מחקר גאולוגי (1981-1986), בפקולטה הגיאופיזית.
לאחר סיום הלימודים, סגלוביץ' עבד כמתכנת במכון הסובייטי למשאבים מינרליים, היכן שכתב על מערכות מידע גיאופיזיות בפורטרן. ב-1991, הוא החל לעבוד עם ארקדי וולוז'.
יחד עם אשתו, מרי, איליה היה עוסק באופן פעיל בפילנתרופיה (באמצעות ארגון "ילדי מריה"), ארגן את ביקורו ברוסיה לצורך בידור הילדים החולים על ידי הצוות הבינלאומי של הליצנים, פאץ' אדמס, ולעיתים קרובות הוא עצמו היה מופיע עם הקבוצה.
הוא היה גם חבר מועצת המנהלים של קרן "שושלת", אשר עד לשנת 2015 עסקה בפופולריזציה של המדע ברוסיה.
קורות חיים > פטירתו

בספטמבר 2012 הוא אובחן בסרטן הקיבה, ואז נתגלה כחולה בגידול מאוד אגרסיבי וממאיר במוחו. ב-25 ביולי 2013, דווח כי ארקדי וולוז' הודיע על פטירת עמיתו, אבל אחר-כך המידע הזה הופרך, והובהר כי סגלוביץ' נמצא בלונדון בתרדמת אך לא-נצפתה פעילות מוחית. סגלוביץ' נשאר מונשם במשך כיומיים, בתקווה לאבחון שגוי. עם זאת, לא-חל שיפור במצבו וב--27 ביולי 2013, סגלוביץ' הלך לעולמו.
הוא נקבר בבית הקברות טרויקורובסקי שבמוסקבה, רוסיה.
הערות שוליים

↑  Волож А. (2013-08-28). "Илья". Блог компании «Яндекс». ya.ru. אורכב מ-המקור ב-2013-08-16. נבדק ב-2013-08-03.
↑  "Национальный корпус русского языка. Новости проекта". ruscorpora.ru; archive.org. 2013-07-27. נבדק ב-2013-08-03.
↑  Совместный проект Яндекс.Лицей
↑  Валерий Игуменов (2011-03-18). "Миллиарды «Яндекса». В процессе поиска". Forbes. ארכיון מ-2013-07-26. נבדק ב-2013-07-25.
↑  "Умер наш Илья". Дети Марии (mariaschildren.ru). 2013-07-28. אורכב מ-המקור ב-2013-09-02. נבדק ב-2013-08-03.
↑  Султан Сулейманов (2013-07-28). "«Поступать правильно не так уж трудно»". Lenta.ru. ארכיון מ-2013-08-16. נבדק ב-2013-07-29.
↑  "Династия" самоликвидируется
↑  "Ушел из жизни Илья Сегалович, один из основателей компании «Яндекс» и член Совета фонда «Династия»". אורכב מ-המקור ב-2013-08-16. נבדק ב-2013-08-08.
↑  "Умер сооснователь «Яндекса» Илья Сегалович". Lenta.ru. 2013-07-25. נבדק ב-2013-07-26.
↑  "«Яндекс» уточняет: Илья Сегалович не умер, а в коме". Русская служба Би-би-си. 2013-07-25. נבדק ב-2013-07-26.
↑  "Яндекс опроверг смерть сооснователя Сегаловича, сообщил о его коме". Рейтер. 2013-07-25. נבדק ב-2013-07-26.
↑  "Врачи отключили Илью Сегаловича от аппарата жизнеобеспечения". רי"א נובוסטי. 2013-07-28. נבדק ב-2013-07-29.
| --- | --- |
בקרת זהויות :  NLI: 987007369420605171  dblp: 92/641  ISNI: 0000 0004 1036 4289  LCCN: nb2013010787  VIAF: 300007966   WorldCat (עם VIAF): 300007966
אליעזר נחום

הרב אליעזר נחום (תכ"ב - חשון תק"ה; 1662–1744) היה אב בית דין וראש ישיבה בעיר אדריאנופול שבטורקיה. מספר שנים לאחר שעלה לארץ ישראל נבחר לכהן בתפקיד "הראשון לציון", וכיהן בו עד לפטירתו.
ביוגרפיה

נולד בשנת ה'תכ"ב בעיר איסטנבול לרבי יעקב נחום. בצעירותו למד אצל רבי יעקב שטרימר (אחיו של המדפיס שבתי בס), אותו העריץ. רבו זה נדד מפולין למצרים ולבסוף התיישב באדריאנופול שם עמד בראשות ישיבה גדולה. רבי אליעזר נחום נודע בזכות ענוותנותו הרבה ושקדנותו על לימוד התורה. שימש מספר שנים בתור אב בית דין וראש ישיבה בעיר אדריאנופול שבטורקיה. תקופה מסוימת נאלץ לנדוד לקושטא הבירה, שם הקים ישיבה גדולה והרביץ תורה לתלמידים רבים. כן שימש כרב קהילת אינדירני בקושטא, ונשא לאישה את אלמנתו של רבי רפאל קארו.
בהיותו בטורקיה נתבקש על ידי קהילת צפת לשמש שד"ר עבורה בערי טורקיה, ואכן בשנת תע"ה הוא נמצא בשליחות צפת בסלוניקי.
בסביבות שנת ה'תצ"ה עלה הרב אליעזר נחום לארץ ישראל. בדרכו באוניה פרצה סערה בלב הים וכמעט שנשברה האוניה. על מאורע זה חיבר פיוט הודיה לזכר הנס (הפותח במילים "אזמר בתרועה"). על אף עניותו הרבה שקד על לימוד התורה בעיר ירושלים.
כעבור מספר שנים, ולאחר פטירתו של הראשון לציון רבי בנימין הכהן מעלי, נבחר למלא את מקומו כראשון לציון, תפקיד בו החזיק עד יום פטירתו.
נפטר בירושלים בשנת ה'תק"ה ונקבר בבית הקברות בהר הזיתים.
חיבוריו

חזון נחום - פירוש על המשנה, שלושה חלקים
אותיות אליעזר - הערות וקושיות על ש"ס ופוסקים, כתב יד, חלקים ממנו נדפסו בקבצים תורניים שונים
מלבד עולת
פירוש על ספר העיטור
משנת רבי אליעזר - שו"ת להלכה ולמעשה
מדרש אליעזר - פירוש למכילתא - יצא לאור לראשונה מכתב ידו של המחבר, יד הרב נסים, תש"ס.
מדרש אליעזר - פירוש לספרי עורך מנחם כהנא, יד הרב נסים, תשנ"ג.
הערות שוליים

↑  רבי חיים פאלאג'י, חיים ושלום, סוף סימן י"ג
↑  אברהם מנחם מענדיל מאהר, מבשרת ציון, עמ' 30, באתר היברובוקס
| הראשונים לציון |
| --- | --- | --- |
| חכם באשי | רבי משה גאלנטי • רבי משה בן חביב • רבי אברהם רוויגו • רבי אברהם בן דוד יצחקי • רבי בנימין הכהן מעלי • רבי אליעזר נחום • רבי ניסים חיים משה מזרחי • רבי יצחק הכהן רפפורט  • רבי ישראל יעקב אלגאזי • רבי רפאל בן רבי שמואל מיוחס • רבי חיים רפאל בן אשר • רבי רפאל משה בולה • רבי יום-טוב אלגאזי • רבי משה יוסף מרדכי מיוחס • רבי מרדכי הלוי • רבי יעקב משה עייאש • רבי יעקב קוראל • רבי רפאל יוסף חזן • רבי יום טוב דאנון • רבי שלמה משה סוזין • רבי יונה משה נבון • רבי יהודה נבון • רבי חיים אברהם גאגין • רבי יצחק קוב'ו • רבי חיים נסים אבולעפיה • רבי חיים דוד חזן • רבי אברהם אשכנזי • רבי רפאל מאיר פאניז'ל • רבי יעקב שאול אלישר • רבי אליהו משה פאניז'יל • רבי נחמן בטיטו • רבי משה יהודה פרנקו • רבי נסים יהודה דנון • רבי חיים משה אלישר |  |
| ברבנות הראשית | הרב יעקב מאיר • הרב בן-ציון מאיר חי עוזיאל • הרב יצחק נסים • הרב עובדיה יוסף • הרב מרדכי אליהו • הרב אליהו בקשי דורון • הרב שלמה עמאר • הרב יצחק יוסף • הרב דוד יוסף |  |
| --- | --- |
בקרת זהויות :  NLI: 987007305697605171  ISNI: 0000 0001 1804 4456  VIAF: 88128649   WorldCat (עם VIAF): 88128649
אליעזר מרכוס

אין תמונה חופשית
אליעזר מרכוס (12 בפברואר 1933 - 26 ביוני 2010) היה ד"ר לספרות, סופר מורה ומחנך, כיהן כיושב ראש המזכירות הפדגוגית של משרד החינוך, בין השנים 1989–1993
ביוגרפיה

מרכוס נולד בירושלים לחנה ואליהו, בילדותו היה חבר בשבט מודיעין בתנועת הצופים, עד שמשפחתו עברה לתל אביב, ומרכוס סיים את לימודיו בגימנסיה העברית "הרצליה".
בצה"ל שירת מרכוס בנח"ל. בשנת 1951 שובץ בכפר בלום ולימד ב-אל-ח'אלצה (קריית שמונה בראשיתה). בשל מחסור בכוח אדם במערכת החינוך במעברה שובץ מרכוס כמורה לכיתות ז'-ח' במעברה.
בשנת 1952 עבר מרכוס עם גרעין הנח"ל לגונן.
בשנת 1956 ניהל מרכוס בית ספר במושב מסלול במועצה אזורית מרחבים בנגב, והיה למנהל הצעיר ביותר בישראל.
בהמשך למד מרכוס חינוך באוניברסיטה העברית בירושלים. בסיום לימודיו חזר לנגב לנהל בית ספר במבועים.
ב-1964 הוזמן מרכוס לנהל את הפנימייה בעין כרם, שתיהפך לבית הספר התיכון על שם מיי בויאר.
לאחר שליחות חינוכית באנגליה נקרא מרכוס לנהל את בית הספר הניסויי בירושלים, הראשון מסוגו בארץ, פרי הגות של פרופ' משה כספי, שם העמיד את התלמיד במרכז והשקיע רבות ב"טעוני טיפוח".
בשנות השמונים של המאה ה-20 ניהל מרכוס את "בית ספר גבוה לעובדי הוראה בכירים" בירושלים. (קרוי היום: "המרכז לפיתוח עובדי-הוראה בכירים").
מרכוס קיבל דוקטורט בנושא ספרות עממית. מורו היה הפרופ' דב נוי.
בשנת 1989 השיא משואה בטקס הדלקת המשואות ביום העצמאות.
בין השנים 1989–1993 מונה מרכוס ליושב ראש המזכירות הפדגוגית במשרד החינוך. המזכירות הפדגוגית עוסקת בחינוך היסודי, בהכשרת מורים והשתלמותם.
מרכוס הקים רשת של בתי ספר ניסויים, ניסח אמנה לשיתוף מורים, הורים ותלמידים, יסד את "הקו הפתוח" לקובלנות הורים ותלמידים, ויזם את הקמת מועצת התלמידים הארצית.
בשנת 2001 מרכוס מונה לחבר בוועדת היגוי של משרד החינוך בנושא: "ערבות ומעורבות - כל ילדה שווה, כל ילד שווה"
עם פרישתו לימד מרכוס חינוך במכללת לוינסקי לחינוך ובמוסדות אחרים.
מרכוס טיפח את נושא החינוך לצפייה בטלוויזיה, וכיהן כיושב ראש אגודת יאנוש קורצ'אק
ב-1999 הוענק למרכוס "פרס החינוך על מפעל חיים אישי", מנשיא המדינה עזר ויצמן.
מרכוס נפטר ב-26 ביוני 2010
מרכוס השאיר את עמית וערן, ילדיו מאשתו הגר, ואת בת זוגו נינה.
מספריו

"מן המבוע" - הוצאת עיריית חיפה, 1966
"סיפור העממי" - הוצאת מכון מופ"ת 1976
"צפייה - "על תנאי: ? "דרכים לצפייה מעריכה בקולנוע ובטלוויזיה", יצא לאור על ידי הוצאת משרד החינוך והתרבות, 1988
"בשביל הילדים"
"חג לעם" : אנתולוגיה של סיפורי-עם לחגי ישראל
הערות שוליים

↑  אורי דרומי, אחרי מות | בשביל הילדים, באתר הארץ, 9 ביולי 2010
↑  קריית שמונה שלנו - עבר הווה עתיד הקמת מערכת החינוך - עדותו של אליעזר מרכוס
↑  הנושא המרכז "ערבות ומעורבות - כל ילדה שווה, כל ילד שווה" חוזר מנכ"ל תשסא/5, ו' טבת תשס"א, 1 בינואר 2001 - משרד החינוך
↑  "האם משנתו של קורצ'אק רלוונטית לעידן הטלקומוניקציה? אליעזר מרכוס יד ושם
↑  אליעזר מרכוס 12.2.1933-26.6.2010 billiongraves.com/grave
↑  אליעזר מרכוס - ספריו סימניה
↑  "סיפור העממי" - הוצאת מכון מופ"ת 1976 סימניה
↑  בשביל הילדים אליעזר מרכוס
↑  חג לעם: אנתולוגיה של סיפורי-עם לחגי ישראל, אתר סימניה
| --- | --- |
בקרת זהויות :  NLI: 987007264912505171  BnF: cb12781830p (data)  GND: 114833436X  ISNI: 0000 0000 8105 0042  LCCN: n84151840  VIAF: 26010650   WorldCat (עם VIAF): 26010650
אייזיק יעקלס

| --- | --- |

מצבת אייזיק יעקלס, בית הקברות היהודי העתיק בקרקוב, 2016
 פטירה:  1653 כ"ו בסיוון ה'תי"ג קרקוב, האיחוד הפולני-ליטאי 
 
יצחק בן יעקב שכונה ביידיש אֵייזִיק יֶעקֶלֶס (פולנית: Izaak Jakubowicz, "איזאק יעקובוביץ'"; נפטר בכ"ו בסיוון ה'תי"ג, 1653) היה יהודי עשיר, פרנס הקהילה היהודית בקז'ימייז' שבקרקוב במאה ה-17 ובונה בית הכנסת אייזיק שול.
ביוגרפיה

אייזיק יעקלס נולד בסוף המאה ה-16 ברובע היהודי קז'ימייז' שבקרקוב, פולין, לאביו יעקב, שהיה מעשירי ומנהיגי הקהילה. יעקב מוזכר כמלווה כספים למלך זיגמונט השני, וכן כאחד ממייסדי תקנות הקהילה בשנת 1595 (ה'שנ"ה). יש המייחסים את יעקב כגיסו של הרב יוסף כץ.
אייזיק נישא לבריינדל, בתו של הרב ישראל יחיאל רפפורט, מדייני קרקוב, ואחותו של הרב אברהם רפפורט (מחבר השו"ת "איתן האזרחי" ורב העיר לבוב).
עסקיו ומעמדו

אייזיק יעקלס עסק אף הוא כאביו במסחר והיה לאחר מעשירי ונכבדי הקהילה היהודית בקז'ימייז'. אייזיק הרחיב את עסקי אביו ועסק במסחר, בנקאות והלוואה בריבית. מלבד ההון העצמי שהשתמש בו להלוואותיו, הלווה גם כן כספי פיקדונות של אצילים, כמרים או סתם נוצרים שהיה בידם סכומים גדולים של כסף. על פי רשימות בתי המשפט הפולניים, סך הפיקדונות שהיו בידו הגיעו ל-250,000 זהובים.
משנת 1608 (ה'שס"ח) כיהן כראש הקהילה היהודית בקז'ימייז' עד 1647 (ה'ת"ז), עת שהוריש בחייו את המשרה לבנו משה. בשנת 1616 סולקו הסוחרים היהודיים מהעיר גדנסק, ואייזיק דרש את העמדת מועצת העיר לבירור. ב-10 בדצמבר 1616 (ב' בטבת ה'שע"ז) זימן זיגמונט השלישי את מועצת העיר גדנסק אל בית דינו ופסק להשיב את זכויות יהודי העיר עד לקיום משפט בעניין.
בית הכנסת אייזיק שול

פרסומו העיקרי של אייזיק הוא מבית הכנסת אייזיק שול שבנה. רעיון הבנייה נהגה על ידי בריינדל אשתו. אישורי הבנייה הושגו מידי המלך ולדיסלב הרביעי בשנת 1638 (ה'שצ"ח), אך בעקבות התנגדות הכמורה התעכבה קצת הבנייה והסתיימה רק בשנת 1644 (ה'ת"ד). בית הכנסת היה אחד מהיפים ומפוארים בפולין כולה, והיה עורק ראשי בחיי הקהילה היהודית עד שלהי המאה ה-19, עת התרחבו גבולות מגורי היהודים מחוץ לרובע קז'ימייז'.
האגדה רוקמת את שמו של אייזיק יעקלס כגיבור המעשייה של האוצר מתחת לגשר. לפיה יהודי ושמו אייזיק מהעיר קרקוב חולם כמה פעמים שאם ייסע לעיר הרחוקה פראג, ימצא שם אוצר מתחת לאחד הגשרים הראשיים. אייזיק זה מחליט על הנסיעה לפראג הרחוקה, אך בבואו אל פראג הוא נוחל אכזבה, שכן הוא מגלה כי השמירה המלכותית האדוקה על המקום לא מאפשרת כל תנאי חפירה מתחת לגשר. הוא מתהלך לצד הגשר אנה ואנה כשהוא מהורהר בעצב. אחד השומרים שם לב ליהודי המסתובב שוב ושוב סביבות הגשר, ושואל אותו לפשר מעשיו. אייזיק מספר לו על חלומו, וכתגובה השומר לועג לו, ואומר לו שגם הוא חלם חלום, שמתחת לתנור בביתו של יהודי ושמו אייזיק, בקרקוב, (הוא אייזיק מושא הסיפור) מסתתר אוצר! הוא מוסיף את דעתו והמלצתו כי אין להאמין ולהתייחס לחלומות, ושהיהודי עשה שטות בבואו עד לפראג רק מכוח חלום. אז הבין אייזיק שמטרת בואו לפראג הייתה רק כדי לשמוע זאת, שבעצם האוצר נמצא ממש מתחת לאפו. חזר לביתו, חפר מתחת לתנור, מצא את האוצר והתעשר, ובנה בחלק מסכום האוצר בית כנסת על שמו.
אגדה נוספת נקשרה אל בית הכנסת, לפיה עם סיום בניית הבית הכנסת בשנת 1644 (ה'ת"ד), תכננו גויים מתושבי המקום לערוך פוגרום ביהודי העיר ביום חגיגת חנוכת הבית. אייזיק קיבל דיווח על כך מנער גוי ששמע על כך, וזה הראשון מיהר להודיע על כך לרב יום-טוב ליפמן הלר, שהיה באותה עת אב בית דין של קרקוב. הרב הלר תכנן אמצעי הרתעה מבוים. בתחילת הלילה ננעלו שערי הרובע קז'ימייז', וקבוצת יהודים עמדה היכון על המשמר. לקראת חצות הלילה התקרבו הפורעים על שערי הרובע בניסיון לפרוץ אליו. בשלב זה הגיחו היהודים מתוך הרובע כשהם לבושים בתכריכים לבנים ובידיהם נרות דולקים. הדמויות היו נראות לפורעים כרוחות רפאים או כמתים שיצאו מקבריהם, והם החלו לנוס במהירות מהמקום. היהודים רדפו אחריהם עד לנהר הוויסלה, שם התפזרו הפורעים לכל עבר, וחלק מהם אף קפצו אל הנהר, כשכמה מתוכם טבעו אל מותם. המאורע הותיר את רשמו על גויי הסביבה לאורך זמן ממושך.
פטירתו

אייזיק יעקלס נפטר בקז'ימייז' בכ"ו בסיוון ה'תי"ג (21 ביוני 1653) ונקבר בבית הקברות היהודי העתיק בקרקוב.
בשנת ה'תצ"ג (1733) הודפס ההבראיסט יוהאן כריסטוף וולף (אנ'), בספרו ,"Bibliotheca Hebræa" כרך רביעי, עמ' 1205, את נוסח מצבתו.
על מצבתו נכתב:
פ"נ ראש וזקן ומנהיג נשוא פנים

איש צדיק שומר אמונים

יושר מליץ למלכים וסגנים

יגע ללכת בחרבות וסכינים

זהב רב הוציא ורב פנינים

קדש ה' בנה פאר זמנים

זכרון צדקתו לבני בנים

יצאה נשמתו בטהרה ביום השבת כ"ו סיון תי"ג לפ"ק

בה"כ שלו קודש לפ"ק
על עברה השני של המצבה נכתב:
פ"נ הנגיד המנושא המיוחס

נזר ותפארת הזמן

רועה נאמן

האלוף כמהר"ר אייזק ר"י

אשר בנה בית הכנסת

מעשי ידי אומן

לגן עדן ש"י הוא מזומן
משפחתו

אחיו משה, נישא לאישה מבית נחמנוביץ'. משה הקים מול אייזיק שול מבנה בשם "הצלת נפשות" עם ארכיטקטורה של מצודה, מנהרות ויציאות חבויות, למקרה של פוגרום ביהודים. בתו נישאה לרב המקובל רבי נתן נטע שפירא, מחבר הספר "מגלה עמוקות".
גיסו (בן חותנו) הרב אברהם רפפורט (מחבר השו"ת "איתן האזרחי" ורב העיר לבוב).
בנו משה איזאקוביץ' (משפחתו נקראה על שם אביו. דבר שהיה נפוץ באותה תקופה). בנו זה המשיך ומינף את עסקי אביו, וכן ירש ממנו בחייו את משרת ראש הקהל בשנת 1647 (ה'ת"ז), ומכוח זה ייצג את קהילתו בוועד ארבע ארצות שהתקיים בקביעות בירוסלב ולובלין. בגזירות ת"ח-ת"ט פעל להגנת יהודי הקהילה וסיוע לנפגעים, וכן לאחר כיבוש העיר על ידי השוודים בימי מלחמת רוסיה-פולין (1655) עמל לשקם את הקהילה ההרוסה והשכולה, ולשם כך נפגש עם קרל גוסטב, מלך שוודיה ויאן קז'ימייז', מלך פולין.
בנו יעקל, נישא לגיטל, בתו של שלמה מייזעלס.
בנו מנדל, נישא לפייגא. השניים מוזכרים עם הפרוכת שתרמו לבית הכנסת בשנת 1645 (ה'ת"ה).
חתנו יצחק דוידוביץ וידנציק, היה מעשירי הסביבה.
ראו גם

אייזיק שול
לקריאה נוספת

מאיר בלבן, תולדות היהודים בקראקוב ובקאז'ימייז': 1304–1868/ (עורך מדעי: יעקב גולדברג) ירושלים: הוצאת ספרים ע"ש י"ל מאגנס, האוניברסיטה העברית, תשס"ג-2002, עמ' 195 ואילך.
הערות שוליים

1 2  חיים דב פרידברג, לוחות זכרון, אות נ"ט, פרנקפורט על נהר המיין, 1904-תרס"ד, עמ' 62–64, באתר אוצר החכמה (צפייה חופשית – מותנית ברישום).
↑  וואלף העתיק: "הבנינים".
↑  כתב יחוס עתיק לצאצאי משפחות הרמ"א והש"ך, ישורון יג (תשס"ג), עמ' תשל"ח, אות ח, באתר אוצר החכמה (צפייה מוגבלת למנויים).
| --- | --- |
בקרת זהויות :  NLI: 987012803474805171  PLWABN: 9810625035905606  VIAF: 3755151353527152720008   WorldCat (עם VIAF): 3755151353527152720008 
בית הכנסת אייזיק שול. 2016
אוסטין אריס

| --- | --- |

 לידה:  15 באפריל 1978 (בן 46) מילווקי, ויסקונסין, ארצות הברית
 שם במה:  אוסטין אריס אוסטין סטאר דן סקסון סואיסייד
 כינוי:  האיש הכי טוב שחי אי פעם A Double צמחוני בדם
 משקל:  92 ק"ג
 גובה:  1.75 מטר
 מקום מגורים:  לוס אנג'לס, קליפורניה, ארצות הברית
 לאום:  אמריקאי
 קריירה מקצוענית:  11 בנובמבר 2000 – 2022 (כ־21 שנים) 
 מאמנים:  אדי שארקי טרי פוקס
 ליגות:  WWE TNA ROH
 תרגילי סיום:  Brainbuster Last Chancery
דן סולוולד (באנגלית: .Daniel Healy Solwold Jr; נולד ב-15 באפריל 1978 בוויסקונסין), הידוע יותר בשם הבמה שלו, אוסטין אריס הוא מתאבק אמריקאי.
תחילת קריירת ההיאבקות

אוסטין אריס החל להתאמן תחת השגחתם של אדי שארקי וטרי פוקס בשנת 2000 וערך לראשונה את הופעת הבכורה שלו ב-11 בנובמבר 2000, מול ה"שריף" ג'וני אמרלד. הוא התאבק במערב התיכון של ארצות הברית במשך כמה שנים ולאחר מכן החל להתאבק במזרח החוף של ארצות הברית, ובשנת 2004 הוא השתתף בטורניר Super 8 של הארגון ECWA, טורניר אשר הכיל 8 מתאבקים של הארגון, שם הוא התקדם לעבר הגמר ונוצח על ידי כריסטופר דניאלס.
קריירת היאבקות מקצועית > ROH‏ (2004–2007)

אריס הצטרף לארגון ההיאבקות Ring of Honor, וב-24 באפריל 2004 הוא ערך את הופעת הבכורה שלו בעיר אילינוי, אולם אריס לא הצליח לנצח בקרב 4 פינות הישרדות אשר כלל את המתאבקים ג'ימי רייב, רוקי רומרו ואת המנצח בקרב נייג'ל מקגינס. ב-26 בדצמבר 2004 אריס זכה באליפות העולם של ROH באירוע "קרב סופי" בפילדלפיה, פנסילבניה, כאשר הוא ניצח את האלוף המכהן הארוך ביותר, סמואה ג'ו. ב-16 ביוני 2005, ROH מינו את אריס למאמן הראשי החדש בבית הספר ROH להיאבקות, כאשר המאמן הקודם היה CM פאנק שחתם חוזה עם ארגון ה-WWE. לאחר חצי שנה של הגנות על התואר, אריס הפסיד את החגורה ל-CM פאנק ב-18 ביוני 2005. ב-17 בדצמבר 2005 אריס ושותפו רודריק סטרונג זכו באליפות הזוגות, וב-16 בספטמבר 2006 הפסידו את החגורות לכריס הירו וקלאודיו קסטניולי. אריס וסטרונג המשיכו להיות צוות לשאר השנה. ב-27 באפריל 2007 אריס איתגר את המתאבק היפני טאקאשי מורישימה לקרב על אליפות העולם של ROH, אך הוא לא הצליח לזכות בתואר.
קריירת היאבקות מקצועית > TNA‏ (2005–2007)

ביולי 2005, TNA ערכה סקר באינטרנט כדי לבחור את היריב לאלוף ה-X דיוויז'ן כריסטופר דניאלס לאירוע "הקרבה" ב-14 באוגוסט 2005. אפשרויות הסקר היו אוסטין אריס, רודריק סטרונג, ג'יי ליטל ומאט סיידל (כאשר שלוש האפשרויות האחרונות לא היו אפילו תחת חוזה או הופיעו על בסיס קבוע בעבר עם החברה). אריס ניצח בסקר ופגש את דניאלס בקרב לא על התואר, שבו אריס הפסיד. בעקבות האירוע, היו שמועות ש-TNA התרשמו מהופעתו של אריס והשמועות נהפכו לנכונות כאשר אריס פגש את שותפו בעבר, רודריק סטרונג באירוע "בלתי ניתן לשבירה" שנערך ב-11 בספטמבר. ב-22 בספטמבר 2005 אריס הודיע באתר שלו שהוא קיבל חוזה מ-TNA והוא חתם עליו. אריס הפך לחבר סגל קבוע ב-TNA ויצר צוות ביחד עם רודריק סטרונג ואלכס שלי. בפברואר 2006 אריס וסטרונג הושעו לחודשיים מהחברה, מכיוון שהם הגיעו 4 שעות מאוחר יותר לאירוע "כנגד כל הסיכויים" 2006, זה קרה בגלל ההחלטה של אריס וסטרונג להישאר בלונג איילנד למופע של הארגון ROH, אף על פי ש-TNA ביקשו ברגע האחרון לנסוע לפלורידה בגלל הפוטנציאל של סופת גשמים. אריס חזר מאוחר יותר תחת השם "אוסטין סטאר" וסיסמת הפרומואים ששודרו עקב חזרתו הייתה "כוכב נולד", בהמשך אריס הפך להיות חבר צוות של קווין נאש. ב-18 באפריל 2007 אריס הושעה לשלושה חודשים, בהמשך אריס ביקש את שחרורו מהחברה, וחזר ל-ROH.
קריירת היאבקות מקצועית > ROH‏ (2007–2010)

חודש לאחר שחרורו מ-TNA הוא חתם על חוזה עם ROH. ב-6 ביוני 2007 אריס שיתף פעולה עם דניאל בריאן בטורניר להכתרת אלופי הזוגות החדשים, כאשר הם הביסו בשלב הראשון את רודריק סטרונג ודייבי ריצ'רדס, אך מיותר יותר הפסידו לג'ימי ג'ייקובס וסת' רולינס, בהמשך הם קיבלו קרב על האליפות נגד ג'ייקובס ורולינס, אך הפסידו שוב. לאחר מכן, אריס פיתח פיוד ארוך עם ג'ימי ג'ייקובס. בתחילת שנת 2009, אריס עשה שינוי במראה הדמות שלו, כאשר הוא הסתפר, לבש צבעים ורודים-שחורים והגיע לזירה בג'קט פרוותי ורוד, דבר ששבר את הגישה האפלה של דמותו.
קריירת היאבקות מקצועית > החזרה ל-TNA > ה-X דיוויז'ן (2011–2012)

לאחר טורניר X דיוויז'ן שנערך בארגון, אריס העפיל לקרב באירוע "דסטיניישן X" וניצח בקרב מרובע את ג'ק אוואנס, לו-קי וזימה יון כדי להשיג חוזה בחברה. בקרב הראשון שלו בארגון, התחרה נגד שנון מור, ניצח אותו ברמאות והפך לדמות ה"רעה" בחזרה. לאחר קרבות ומאמצים רבים להשגת חגורת ה-X דיוויז'ן, אריס זכה בחגורה באירוע נו סרנדר, כאשר ניצח את בריאן קנדריק. אריס המשיך להחזיק בחגורה זמן ארוך ובמשך הזמן הפך לדמות ה"טובה" והאהודה בעיני הקהל.
קריירת היאבקות מקצועית > החזרה ל-TNA > אליפות במשקל כבד של TNA

לאחר כל ניצחונותיו וההגנות על תוארו, אריס החזיר שהוא לא מסתפק רק בלהיות אלוף X דיוויז'ן ואמר שהוא עשה הכל בקטגוריית ה-X דיוויז'ן. מנהל החברה האלק הוגאן הבטיח לו קרב על אליפות העולם במשקל כבד של TNA, בתנאי שהוא יפנה את החגורה הנוכחית בה הוא מחזיק. לאחר שבוע אריס הסכים לתנאי של הוגאן והציב לו תנאי שבכל שנה, לפני האירוע "דסטיניישן X", תינתן הזדמנות לאלוף ה-X דיוויז'ן לוותר על החגורה שלו ולקבל קרב על אליפות משקל כבד. אריס החזיר את חגורתו וסיים את הרצף של 298, שהוא החזיק בחגורה. ב-8 ביולי 2012 אריס הביס את האלוף בובי רוד והפך להיות אלוף משקל כבד החדש. ב-17 ביולי 2012 יו"ר החברה דיקסי קרטר הודיעה שאריס חתם על חוזה ארוך טווח עם TNA. בתאריך ה-14 באוקטובר אריס הפסיד באירוע שלם וצפה הנקרא "Bound For Glory" את האליפות לג'ף הארדי ובכך סיים את הכהונה לאחר 98 ימים שהחזיק באליפות. אריס קיבל קרב חוזר באירוע "נקודת מפנה", סוג הקרב היה קרב סולם, אך הפסיד גם בו ולא הצליח להשיב את החגורה לזרועותיו.
קריירת היאבקות מקצועית > החזרה המחודשת ל-ROH

ב-6 ביולי 2015 ארגון ההיאבקות Ring of Honor הכריז על שובו של אריס. הוא שימש כמחליף של רודריק סטרונג בסדרת קרבות של שלוש על שלוש ב-17 ביולי ביחד עם מוס ואלוף הטלוויזיה של הארגון, ג'יי ליטל.